Diari Oficial de la Generalitat Valenciana


Sumari del DOGV 1013, del 24-02-1989 (1989/813209)

ORDRE de 25 de gener de 1989, de la Conselleria d'Agricultura i Pesca, sobre ajudes al Cooperativisme Agrari Valencià.
----------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/01/25/(5)/dof/vci/html**

### Dades del document

Número de DOGV
:   1013

Data del DOGV
:   24-02-1989

Secció del DOGV
:   DISPOSICIONS GENERALS

Número del document
:   1989/813209


Data del document
:   25-01-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 25 de gener de 1989, de la Conselleria d'Agricultura i Pesca, sobre ajudes al Cooperativisme Agrari Valencià.  
La Conselleria d?Agricultura i Pesca, en compliment del prescrit constitucional que insta els Poders Públics a la promoció i el foment de les cooperatives, desplega una normativa per a l?àmbit de la Comunitat Valenciana amb la finalitat de fomentar el desenvolupament d'aquestes i de les entitats que les representen, i centra les seues activitats en el sector cooperatiu agrari.  
Article primer  
En l'exercici de les funcions que l'Institut de Cooperativisme Agrari Valencià té atribuïdes, la Conselleria d?Agricultura i Pesca concedirà subvencions a les cooperatives agràries i les entitats que realitzen les activitats següents:  
a) Integració cooperativa.  
b) Actuacions de les entitats representatives del sector cooperatiu agrari.  
c) Formació i divulgació cooperativa.  
d) Promoció cooperativa.  
CAPÍTOL I   
Ajudes a la integració cooperativa  
Article segon  
La Conselleria d?Agricultura i Pesca podrà concedir subvencions a les Cooperatives o Agrupacions de SAT amb domicili a la Comunitat Valenciana que pretenguen constituir o consolidar cooperatives de segon grau o ulterior i dur a terme fusions o absorcions entre cooperatives. Amb aqueixa finalitat, les cooperatives o SATs hauran de subscriure un conveni amb la Conselleria d?agricultura i Pesca on s?especificarà clarament l?objectiu esmentat. També es podran concedir subvencions a les cooperatives de segon grau o les seccions que funcionen al seu si, constituïdes arran dels convenis susdits i a aquelles que subscriguen convenis entre dues o més d'elles i aquesta Conselleria. Tindran preferència per a la concessió de les subvencions les entitats que es dediquen a la producció o comercialització de vi, oli, ametla, garrofa i productes ramaders.  
Article tercer  
La finalitat d'aquestes ajudes és possibilitar la concentració de l?oferta, les economies d'escala i la comercialització conjunta dels productes dels socis per mitjà d'instal·lacions pròpies i amb l?obertura de vies de comercialització conjuntes, i assolir una dimensió viable per competir als mercats.  
Article quart  
Les entitats interessades a accedir a aquestes subvencions hauran d'establir prèviament amb la Conselleria d?agricultura i Pesca un conveni que inclourà un pla d'actuació en el qual s?especificaran els objectius perseguits, el calendari d'execució, les entitats integrants, les línies generals d'actuació i les aportacions que les cooperatives han de dur a terme. Es crearà una Comissió Mixta i se'n regularà la composició i el funcionament amb la intenció de constituir una cooperativa de segon grau o ulterior i d'arribar a la fusió o absorció entre cooperatives.  
La Comissió Mixta la compondran representants de la Conselleria i representants designats per totes les cooperatives firmants del conveni.  
Article cinqué  
La Comissió Mixta confeccionarà i desenvoluparà programes anuals concrets, gestionarà els estudis i aconseguirà les informacions convenients per delimitar la magnitud del projecte i presentar les alternatives adequades, d'acord amb les finalitats previstes en l'article segon.  
Les diferents alternatives proposades per la Comissió, les hauran de comunicar els Consells Rectors de les Cooperatives participants en el conveni als socis reunits en assemblea general, els quals prendran en tot cas les decisions corresponents.  
En cas d'assolir el grau d'adhesió suficient, la Comissió gestionarà la posada en marxa de l'acord adoptat pels socis de les entitats de base.  
Article sisé  
Les subvencions concedides d'acord amb aquest capítol estaran en funció del gran de desenvolupament que el projecte vaja adquirint:  
a) Es podrà sol·licitar subvenció per a la realització de qualsevol activitat prèvia a la constitució de la cooperativa o agrupació que contribuesca, segons el parer de la Comissió Mixta, a elaborar possibles alternatives, com ara anàlisis de viabilitat, estudis de mercat, cursos, jornades, viatges d'estudis, confecció d'estatuts i reglaments, despeses de coordinació i administració de la Comissió Mixta, inversió en elements tècnics i/o comercials per a l'assaig de la comercialització conjunta, etc.  
Les despeses ocasionades per aquestes activitats es podran subvencionar fins un 100%. En tot cas la quantia màxima de les subvencions no podrà excedir la xifra de cinc milions de pessetes per conveni i any.  
Les entitats que signen els convenis susdits, solament podran fer ús d'aquest tipus d'ajudes durant els dos primers anys de funcionament, a partir de la subscripció del conveni, sense perjudici de poder-se acollir posteriorment a la subvenció que s'estableix al paràgraf següent.  
b) Així mateix es podrà sol·licitar subvenció per les despeses que, ocasionades després de la constitució de la cooperativa de segon grau o de l'Agrupació, es destinen a la dotació d'equips per a l'administració, elements tècnics i comercials, la contractació i el cost del personal i qualsevol altra despesa que contribuesca al bon funcionament i la consolidació de la nova entitat i s'incloga en el pressupost de despeses aprovat per l?Institut de Cooperativisme Agrari Valencià.  
Les subvencions per aquest concepte poden arribar al 70% del cost, sempre que no se supere la xifra de deu milions de pessetes per conveni i any.  
La durada màxima en l'aprofitament d'aquesta subvenció serà de 3 anys.  
Per tal de poder-se acollir a les subvencions establertes en aquest apartat, l?Entitat constituïda haurà d'assolir un volum de negocis superior a 150 milions de pessetes per campanya i, en alguns casos, es podrà rebaixar aquest volum mínim en funció de la importància del projecte i dels beneficis socioeconòmics que puga reportar per al sector o àmbit territorial on s'enquadre.  
Article seté  
Les cooperatives de segon grau que subscriguen convenis amb la Conselleria d?agricultura i Pesca, d'acord amb els articles anteriors, amb la finalitat de fusionar, absorbir o constituir una cooperativa del mateix grau o superior, amb un àmbit més gran d'actuació, podran accedir fins a una quantia de subvenció de quinze milions per conveni i any. Excepcionalment es podrà concedir una subvenció superior, previ informe de l?ICAV, si es considera de molt d'interès per al cooperativisme agrari.  
Article vuité  
El Director de l?Institut de Cooperativisme Agrari Valencià nomenarà una persona del funcionariat responsable de cada conveni, la qual vetlarà perquè se n'acomplesquen els objectius, n'informarà de l?evolució trimestralment per escrit al Director i li proposarà la conveniència o no de concedir-hi subvenció.  
Durant els anys en què l?entitat reba subvenció, la persona responsable podrà acudir a les sessions que celebren els consells rectors o les comissions de les cooperatives de segon grau o ulterior que hagen subscrit els convenis corresponents.  
S'haurà de fer com a mínim una reunió trimestral, prèvia comunicació al Director de l?Institut de Cooperativisme Agrari Valencià, i en serà responsable de la convocatòria el president del conveni o de l?entitat.  
Article novè  
Abans del 31 de març de cada any s'haurà de presentar, adjunt a la sol·licitud de subvenció per a l?exercici corrent, signada pel President de la comissió mixta o cooperativa, el Pla d'actuació amb delimitació d'objectius i l?estratègia per aconseguir-los, el pressupost detallat de despeses i, si s'escau, la memòria dels resultats obtinguts. Per poder accedir a l'ajuda, l?Institut de Cooperativisme Agrari Valencià haurà d'informar-hi favorablement.  
S'hi adjuntarà també l'annex que figura en aquesta ordre emplenat com cal, la certificació de l'acta en què s'aprovà el pla, una fotocòpia compulsada dels documents comptables que assenyala l'article 57 de la Llei de Cooperatives de la Comunitat Valenciana o, si s'escau, l'article 82 de la Llei General de Cooperatives, l'informe sobre la gestió, l'auditoria del darrer exercici finalitzat, i una relació de les subvencions o donacions sol·licitades o rebudes per la cooperativa i les associa des d'altres organismes públics o entitats privades.  
La presentació fora de termini de la sol·licitud equivaldrà a la denúncia del conveni.  
Si l'Institut de Cooperativisme Agrari Valencià informara desfavorablement els documents esmentats en el paràgraf primer, es disposarà d'un termini d'un mes per a realitzar les modificacions assenyalades, en cas contrari produirà els efectes que s'indiquen en el paràgraf anterior.  
Si durant el transcurs de l'any es firmava un conveni, els membres de la comissió disposaran de 3 mesos per a complir el que estableix el paràgraf primer d'aquest article.  
A l'aprovació del pla d'actuació, s'abonarà un 25% de la subvenció concedida. L?import restant s'abonarà a mesura que es justifiquen les actuacions pressupostades.  
Article deu  
Els acords a què arribe la comissió mixta o el consell rector de la cooperativa resultant, s'hauran de trametre als consells rectors de les cooperatives associades perquè els coneguen i hi participen. Si es considera necessari es farà partícips també els socis de base. Cas que les cooperatives associades no complesquen els acords que les vinculen directament, com l'aportació de producció o capital, seran sancionades en la forma que assenyale el conveni o els estatuts.  
CAPÍTOL II   
Ajudes a les organitzacions representatives   
del Cooperativisme Agrari Valencià  
Article onze  
Es podran beneficiar de les subvencions que regula aquest capítol les organitzacions representatives del Cooperativisme Agrari Valencià constituïdes i inscrites segons que estableix la Llei de Cooperatives de la Comunitat Valenciana.  
Article dotze  
La finalitat de les subvencions consisteix a consolidar i enfortir les organitzacions representatives del Cooperativisme Agrari Valencià perquè puguen exercir les activitats que la legislació cooperativa els atribueix.  
Article tretze  
Podran ser objecte de subvenció les activitats següents:  
a) Activitats informatives: se subvencionaran les activitats de divulgació informativa per als associats i les despeses que n'ocasione l?execució.  
b) Activitats representatives: també seran objecte de subvenció els desplaçaments que per motius de representació dels interessos de les entitats associades, hauran de realitzar els membres de les organitzacions representatives del cooperativisme agrari valencià.  
c) Les despeses derivades de l?agençament i la millora dels locals i de les instal·lacions, i l'adquisició de béns mobles i immobles per a les seus de les organitzacions representatives.  
d) Les despeses ocasionades per la creació de llocs de treball amb la finalitat de posar en marxa i consolidar els serveis d'assessorament i assistència propis d'aquestes entitats representatives.  
e) Organització de campanyes de divulgació de la fórmula cooperativa per mitjà de conferències, jornades, seminaris, cursets, articles de premsa i publicitat de tot tipus, i la contractació temporal de professionals durant el temps que dure la campanya.  
f) Compra o edició de llibres d'interès per al sector cooperatiu agrari.  
g) Realització d'estudis i estadístiques sobre el sector cooperatiu agrari valencià. Elaboració i manteniment de bancs de dades de cooperatives agràries i de gerents o quadres tècnics d'aquestes.  
h) Viatges col·lectius per a conèixer realitats cooperatives.  
Article catorze  
Les quantitats de les subvencions que es podran rebre per la realització de les activitats recollides en l?article anterior, les quals estaran en funció de les diferents modalitats, seran les següents:  
a) Les activitats informatives es podran subvencionar fins el 100% del cost sempre que l'ajuda no supere la xifra d'un milió de pessetes per entitat i any.  
b) Les activitats representatives que consistesquen en desplaçaments se subvencionaran fins en un 50% de les despeses que s?originen per quilometratge, allotjament i manutenció. Per aquest concepte no es podrà superar la quantitat de dos milions de pessetes per entitat i any.  
c) Les actuacions a què fa referència l'apartat c) de l?article anterior, se subvencionaran fins un import màxim del 75% del valor de tots o part dels béns o les despeses ocasionades en l?agençament, sempre que l'ajuda no supere els quatre milions de pessetes per entitat i any.  
d) Les subvencions per creació de llocs de treball no podran ser superiors al 75% de la quantitat fixada en el contracte, més el cost de la Seguretat Social per a l'empresa.  
El conjunt de les ajudes per aquestes contractacions no podrà superar la quantia de quatre milions de pessetes per entitat i any.  
e) Les subvencions per campanyes de divulgació podran arribar al 100% del cost quan es consideren de màxim interès per al desenvolupament del cooperativisme agrari valencià.  
f) Les ajudes regulades en els apartats f), g) i h) de l'article anterior se subvencionaran fins un 60% de les despeses. L?ajuda per al conjunt de tots els apartats no podrà sobrepassar la quantitat de quatre milions de pessetes per entitat i any.  
Article quinze  
Les sol·licituds per a l?obtenció de les subvencions que es regulen en aquest capítol s'hauran de presentar abans del 30 de setembre. S'hi adjuntarà els documents següents:  
1. Programa de l'activitat o activitats a realitzar, objectius que es pretenen i beneficiaris, i si s'escau, relació de conferències, calendari de celebració, localitats i temes a desplegar.  
2. Pressupost de despeses per a la realització de les activitats previstes.  
Article setze  
En la resolució de la subvenció es podrà concedir una bestreta del 50% prèvia constitució de l'aval per l'import de la quantitat concedida, i el 50% restant a la realització de la despesa o finalització de l'activitat, prèvia presentació dels documents justificatius de les despeses realitzades, i si s'escau, contractes o escriptura de compra-venda. En les activitats assenyalades en les lletres a), e) i g) serà suficient la presentació de memòria detallada de l'activitat realitzada o, si s'escau, lliurament de l'estudi.  
CAPÍTOL. III   
Ajudes a la formació, investigació i divulgació   
del cooperativisme agrari valencià  
Secció Primera   
Formació realitzada per les entitats representatives   
del cooperativisme agrari valencià i entitats   
sense finalitat lucrativa  
Article disset  
Podran ser beneficiàries de les subvencions que es relacionen tot seguit, les organitzacions representatives del cooperativisme agrari valencià constituïdes i inscrites segons que estableix la Llei de Cooperatives de la Comunitat Valenciana i les entitats sense finalitat lucrativa l?objecte de les quals siga la formació de tècnics per a les cooperatives agràries o el desenvolupament del cooperativisme, sempre que tinguen el domicili a la Comunitat Valenciana.  
Article divuit  
La finalitat d'aquestes subvencions és la formació de monitors, quadres tècnics i quadres intermedis la destinació dels quals siguen les cooperatives agràries, i dotar el sector de persones qualificades per contribuir-hi al creixement i la consolidació.  
Article dinou  
Les actuacions objecte de subvenció poden ser les següents:  
a) Realització de cursos de formació per a socis de cooperatives agràries destinats a dotar les cooperatives de consells rectors amb membres qualificats per al control de la gestió. únicament seran subvencionables els cursos realitzats per les organitzacions representatives.  
b) Realització de cursos o accions que faciliten la incorporació de professionals qualificats al sector cooperatiu.  
c) Cursos monogràfics, d'especialització i de preparació de quadres intermedis per a les cooperatives agràries.  
d) Màster en gerència de cooperatives agràries.  
Article vint  
Les activitats assenyalades en l'article anterior podran ser subvencionades fins el 100% del cost màxim.  
Article vint-i-un  
Les sol·licituds per a l'obtenció d'aquestes subvencions s'hauran de presentar abans del 30 de setembre, i s'hi adjuntarà els documents següents:  
a) Pla de formació, amb la programació anual dels cursos que farà l'entitat, en el qual constarà, en una relació a banda, els que realitzarà sense sol·licitar subvenció de l'Institut de Cooperativisme Agrari Valencià.  
b) Memòria on es relacione el lloc, el calendari, les matèries i el professorat que farà els cursos, les activitats complementàries a realitzar i els objectius que s'hi pretenen.  
c) Pressupost detallat dels cursos o accions per a les quals se sol·licita subvenció.  
Article vint-i-dos  
Aquestes ajudes es podran instrumentar en convenis de col·laboració entre la Conselleria d?agricultura i Pesca i les entitats referenciades, en els quals s?especificarà les activitats a desenvolupar i la quantitat de les ajudes que es concedeixen, així com la forma i els terminis per a justificar les activitats realitzades i el pagament de les subvencions.  
Article vint-i-tres  
En la resolució de concessió de la subvenció es podrà concedir una bestreta del 50% d'aquesta, prèvia constitució de l'aval per l?import de la quantitat concedida, i el 50% restant a la finalització dels cursos o les actuacions, prèvia presentació d'una memòria final on es detallaran les incidències produïdes, els objectius assolits, la relació dels alumnes, els mitjans humans i econòmics amb què s'ha realitzat i altres dades que es consideren convenients.  
Article vint-i-quatre  
Els alumnes que hagen assistit als cursos realitzats per les entitats esmentades podran obtenir una beca fins 300.000 pessetes, més les despeses que ocasione una assegurança d?assistència sanitària, per a la realització de pràctiques a cooperatives.  
Els alumnes que vulguen acollir-se en aquesta subvenció, hauran d?adreçar la sol·licitud a l?Hble. Sr. Conseller d?agricultura i Pesca, on constarà el seu compromís de treballar durant els 5 anys posteriors a la recepció de la subvenció en cooperatives agràries, i en cas contrari, es comprometen a tornar la subvenció tret de quan existesquen motius de força major. S'hi adjuntarà certificat d?assistència i superació del curs, més per l?entitat que l?haja fet i escrit de l'admissió emès per la cooperativa on realitzarà les pràctiques, amb relació del període i les tasques a desplegar.  
El Conseller d?agricultura i Pesca, previ informe del director de l?Institut Agrari de Cooperativisme Valencià, resoldrà la concessió de la subvenció. En la resolució es podrà fixar un avançament de la quantitat concedida, la qual també es podrà abonar per mesos vençuts, i es transferirà al compte que indique la persona beneficiària. La resta de la quantitat es farà efectiva, igualment, en finalitzar el període de pràctiques, prèvia presentació d'una memòria que especifique les tasques que s'han dut a terme i un informe favorable del president o gerent de la cooperativa.  
Secció Segona   
Formació i capacitació realitzada per les cooperatives  
Article vint-i-cinc  
La Conselleria d?agricultura i Pesca subvencionarà les activitats de formació que realitzen les cooperatives agràries amb domicili a la Comunitat Valenciana. Aquestes activitats únicament aniran destinades als socis, als fills, i a les persones que hi mantinguen algun tipus de relació laboral.  
Article vint-i-sis  
Les subvencions per a formació a cooperatives agràries es destinaran a la divulgació de la filosofia cooperativa, les tècniques de gestió i agronòmiques, la difusió dels nous cultius i els viatges a cooperatives per motivar els socis per tal d'aconseguir una consolidació i enfortiment de la cooperativa i procurar rendes majors als socis.  
Article vint-i-set  
Les cooperatives agràries podran ser subvencionades per la realització de les activitats següents:  
a) Organització directa de cursos de formació, jornades i viatges d'estudis. No se subvencionaran els viatges que es facen sota el patrocini d'empreses privades.  
b) Realització de cursos, seminaris i jornades de formació del personal organitzats per d'altres entitats, públiques o privades, tant a Espanya com a l?estranger.  
c) Realització d'estades d'aprenentatge a cooperatives del mateix sector, tant nacionals com estrangeres, amb la finalitat de millorar la qualificació professional del personal i contribuir al desenvolupament econòmic de la cooperativa.  
d) Elaboració i divulgació de material informatiu per als socis (butlletins, revistes, ...). S'hi exclouen les memòries anuals referents a l'activitat econòmica de la cooperativa.  
Article vint-i-vuit  
Les subvencions recollides en l'article anterior tindran les quanties i els límits següents:  
a) Per a la realització dels cursos i les jornades assenyalades en l'article 27a), les ajudes podran arribar a assolir el 100% del cost de professorat, material didàctic, publicitat i altres despeses dels assistents quan aquests es consideren de màxim interès per al desenvolupament cooperatiu valencià.  
Quan l'activitat formativa organitzada per la cooperativa consistesca a la realització de viatges col·lectius d'estudis, on participen més de 20 persones, l'ajuda podrà pujar fins a l?equivalent a 100 pessetes per autobús i quilòmetre, i no es podrà superar per raó de transport la quantitat màxima d'un milió de pessetes. Si el viatge es fa per algun altre mitjà, es computarà com si es fes per carretera, i es presentarà el càlcul dels quilòmetres corresponents.  
En els viatges que facen els directius a fires, simpòsiums, etc. se subvencionarà el quilometratge, la manutenció i l'estada, amb un límit del 5007o i un màxim de 300.000 pessetes per viatge. Sempre que aquests viatges s'enquadren dins d'una política comercial global que efecte diverses cooperatives o un sector agrari de producció.  
b) Per dur a terme les activitats esmentades en l'article 27 b), la subvenció, que no podrà superar la quantitat de 300.000 pessetes per cooperativa i activitat, consistirà a:  
1. Una ajuda del 50% de les despeses d'inscripció o matriculació en el curs, el seminari o les jornades a realitzar.  
2. Si per al desenvolupament d'aquestes activitats es requereix el desplaçament de les persones interessades, les ajudes s'incrementaran en:  
- 20 pessetes per quilòmetre.  
- el 50% de les despeses d'allotjament, amb una ajuda màxima de 2.000 pessetes per dia i persona.  
- 2.000 pessetes per persona i dia en concepte de manutenció  
c) Per a la realització de les estades d'aprenentatge recollides en l'article 27 c), la quantitat de la subvenció, que no podrà superar la xifra màxima de 300.000 pessetes per entitat, serà:  
- 20 pessetes per quilòmetre.  
- el 50% de les despeses d'allotjament amb una ajuda màxima de 2.000 pessetes per persona i dia.  
- 2.000 pessetes per persona i dia en concepte de manutenció.  
d) Les activitats considerades en l'article 27 d) podran ser subvencionades fins el 50% del cost, amb el límit de 300.000 pessetes per entitat i any, tret que es tracte d'una cooperativa de segon grau, cas en el qual el límit s'elevarà a un milió.  
Article vint-i-nou  
Les sol·licituds per a l?obtenció d'aquestes subvencions s'hauran de presentar abans del 30 de setembre, sempre que se'n garantesca l?execució en l?exercici econòmic. S'hi adjuntarà els documents següents:  
- Memòria de l'activitat a realitzar, objectius que es pretenen, programa del curs o viatge, amb relació, si s'escau, del professorat, les matèries, el calendari i el material publicitari.  
- Pressupost desglossat de despeses per a la realització de les activitats sol·licitades.  
- Pla d'Inversions de la Reserva de Formació i Promoció Cooperativa i liquidació del pressupost que assenyala l'article 57. 3 de la LCCV o, si s'escau, l'article 89 de la LGC.  
Article trenta  
Per a la percepció de les subvencions concedides, les cooperatives beneficiàries hauran d'acreditar:  
a) Per a les activitats descrites en l'article 27a):  
- Documents justificatius de les despeses realitzades amb motiu de l?organització de curs, jornada o viatge d'estudis, signat pel President de la cooperativa.  
- Quan l'activitat realitzada siga un viatge, s'haurà de presentar relació nominal dels assistents. El Secretari de l?entitat acreditarà la condició de soci o familiar dels assistents o la relació laboral amb la cooperativa, segons corresponga.  
- Memòria final que detalle les incidències ocorregudes durant els cursos, viatges....  
b) Per a les activitats descrites en l'article 27 b):  
- Documents acreditatius del pagament des drets d'inscripció o matriculació i el certificat d?assistència expedit per l?entitat organitzadora.  
- Documents justificatius de les despeses d'estada i de desplaçament, si bé aquests darrers es podran substituir per una declaració del Secretari de l?entitat interessada quan el personal que s'haja desplaçat no haja emprat transport públic.  
El Secretari de l?entitat haurà d'acreditar al seu torn el caràcter de personal de la cooperativa dels assistents.  
c) Per a les activitats descrites en l'article 27 c):  
- Certificat de l'entitat cooperativa on s'ha fet l'estada d'aprenentatge, que n'acreditarà la realització i la durada.  
- Els mateixos documents justificatius de despeses d'estada, desplaçament i condició dels assistents que s'esmenten en l'apartat b) d'aquest article.  
d) Per a les activitats descrites en l'article 27 d):  
- Justificació de les despeses.  
- Models de la publicació realitzada.  
Secció Tercera   
Ajudes a la investigació i la divulgació tècnica  
Article trenta-u  
La Conselleria d?agricultura i Pesca subvencionarà les actuacions d'investigació i divulgació tècnica i agronòmica que realitzen les cooperatives agràries amb domicili social a la Comunitat Valenciana dintre dels límits que es regulen en aquesta secció.  
Article trenta-dos  
La finalitat d'aquestes subvencions és contribuir perquè, les cooperatives agràries presten serveis d'assessorament agronòmic i divulguen la introducció de nous cultius als seus socis, amb les garanties que cal, per tal de procurar-los un millor rendiment.  
Article trenta-tres  
Podran ser objecte de subvenció les activitats següents:  
a) Les despeses ocasionades per l'adquisició d'utillatge, equips, llavors, plantes, material per a cultiu i tanques de camps d'experiències cedits o en propietat de cooperatives, sempre que aquests camps estiguen en règim de col·laboració amb la Conselleria d?agricultura i Pesca i en servesquen les experiències per a la introducció de noves varietats de cultius per als socis.  
b) L?adquisició d'equips de laboratori per a anàlisis de sòls.  
c) L?adquisició d'equips de laboratori i la instal·lació per a anàlisis diverses, realitzada per cooperatives de segon grau o ulterior i entitats representatives.  
Article trenta-quatre  
1. Les subvencions de l'article anterior tindran les quantitats i els límits següents:  
a) Per a les despeses assenyalades en la lletra a), les ajudes podran arribar fins el 40% d'aquestes, sense depassar la quantia de 500.000 pessetes per entitat i any.  
b) Per a l'adquisició d'equips assenyalats en la lletra b), les ajudes podran arribar fins el 50%, sense sobrepassar la quantitat de 250.000 pessetes per entitat. L?entitat receptora no podrà demanar una altra ajuda d'aquest tipus fins que l?equip no es trobe totalment amortitzat i en desús.  
c) Per a l'adquisició d'equips assenyalats en la lletra c), les ajudes podran assolir fins el 50%. Per a la concessió es tindrà en compte si té molt d'interès per al cooperativisme agrari valencià.  
2. Perquè es puga concedir la subvenció, la cooperativa beneficiària haurà de disposar d'una persona qualificada per a realitzar les operacions necessàries per a la utilització adequada. Aquesta persona actuarà en coordinació amb els plans de les cooperatives de segon grau o dels tècnics de la Conselleria d?agricultura i Pesca.  
Article trenta-cinc  
Les sol·licituds per a l'obtenció d'aquestes subvencions, s'hauran de presentar abans del 30 d'abril, i s'hi adjuntarà els documents següents:  
- Memòria dels objectius que es pretenen assolir amb les actuacions a realitzar, i en cas de camps d'experiències, estat de la situació actual i activitats que s'hi realitzen.  
- Currículum de la persona responsable de l'activitat.  
- Pressupost desglossat de les inversions a realitzar.  
- Declaració, signada pel President, de la relació de les ajudes sol·licitades o rebudes per la cooperativa amb les mateixes finalitats.  
- Pla d'Inversions de la Reserva de Formació i Promoció cooperativa i liquidació del pressupost que indica l'article 57.3 de la LCCV o, si s'escau, l'article 89 de la LGC.  
Article trenta-sis  
Per a la percepció de la subvenció es presentaran documents justificatius de les despeses i inversions realitzades.  
Els perceptors d'aquestes subvencions tindran l'obligatorietat de remetre a l'Institut de Cooperativisme Agrari Valencià, dins del mes següent a la finalització de l'any natural, informe anual de les actuacions efectuades, amb relació d?estadístiques i conclusions obtingudes. En cas contrari, es tornarà la subvenció.  
Si en el camp d'experiències hi hagués una senyalització on s'esmentés la col·laboració d'alguna entitat, haurà de figurar-hi les característiques la col·laboració de la Conselleria d?agricultura i Pesca. En cas contrari, es tornarà la subvenció.  
CAPÍTOL IV   
Ajudes de promoció cooperativa  
Secció Primera   
Ajudes per a la realització d'estudis  
Article trenta-set  
Es concediran subvencions a les cooperatives per a la realització d'anàlisis d'inversió, estudis de mercat, de sistemes de gestió i de viabilitat.  
La subvenció es concedirà prioritàriament quan les anàlisis i els estudis s'orienten a la industrialització i comercialització cooperativa de l?oli, el vi, l'ametla, la garrofa, la ramaderia, i en general, qualsevol altra producció de les comarques de secà de la Comunitat Valenciana, sense perjudici de la concessió d'aquesta, quan es considere convenient, a d'altres subsectors agraris.  
Article trenta-vuit  
Podran ser beneficiàries d'aquestes subvencions les cooperatives agràries amb domicili social situat a la Comunitat Valenciana.  
Article trenta-nou  
Les subvencions concedides d'acord amb aquesta ordre, podran arribar fins a un 60% del cost dels estudis. En tot cas, la quantitat màxima de la subvenció no podrà excedir la xifra d'un milió de pessetes.  
Article quaranta  
Sense perjudici d?allò que estableix l'article trenta-set, es consideraran criteris per a la concessió d'aquestes subvencions, els següents:  
a) La viabilitat inicial del projecte o estudi la subvenció del qual se sol·licita.  
b) La relació d'aquest projecte o estudi amb la contractació de l'oferta, mitjançant la integració de productors en cooperatives de base i d'aquestes en cooperatives de segon grau.  
c) La repercussió previsible de l'execució del projecte o estudi sobre la creació de llocs de treball i sobre l'augment de les exportacions.  
d) L?existència d'estudis o anàlisis ja realitzats sobre la mateixa matèria o qüestió.  
Article quaranta-u  
Les sol·licituds de subvenció s'hauran de presentar abans del 30 de maig, i s'hi adjuntarà la documentació següent:  
a) Acord de l?òrgan representatiu de la cooperativa que aprove la petició i en faculte un membre per a la formalització de la sol·licitud.  
b) Pressupost del projecte o estudi. S'hi adjuntarà tres ofertes d'empreses o professionals.  
c) Certificació de l'acta on figura l'acord de l?òrgan representatiu de l?entitat, sobre l?elecció de l'empresa o professional que realitzarà el treball la subvenció del qual se sol·licita.  
d) Memòria dels objectius a aconseguir.  
Article quaranta-dos  
Per tal de justificar les subvencions concedides com cal, les cooperatives beneficiàries hauran d'acreditar:  
- Justificants de les despeses abonades.  
- Exemplar de l?estudi realitzat.  
- Memòria final sobre la metodologia emprada i els objectius assolits.  
Secció Segona   
Ajudes a la constitució de cooperatives  
Article quaranta-tres  
Podran ser beneficiàries d'aquest tipus d'ajudes, les cooperatives agràries de constitució recent, siga per un grup promotor, siga per transformació d'altre tipus de societat en cooperativa.  
La finalitat d'aquestes ajudes és fomentar la creació de cooperatives i col·laborar en els inicis d'una entitat nova, totes orientades a buscar la consolidació.  
Article quaranta-quatre  
1. Les actuacions objecte de subvenció seran les següents:  
a) Cursos de formació cooperativa per als futurs socis.  
b) Despeses de constitució (honoraris notarials, advocat, etc.) i de gestió necessàries per a consolidar l?entitat.  
c) Actuacions adreçades a iniciar una activitat comercial relacionada amb l'activitat productiva objecte social de l?entitat (integració en cooperatives de comercialització i de segon grau, contractació de gerents i quadres intermedis, ... ).  
2. Els cursos tindran els mateixos requisits que s'assenyalen en la secció segona del capítol tercer d'aquesta ordre. Les altres actuacions se subvencionaran fins un 50% del cost.  
3. Els funcionaris de l?Institut de Cooperativisme Agrari Valencià prestaran l'assessorament necessari per aconseguir la finalitat perseguida i evitar, en la mesura que fóra possible, incórrer en despeses innecessàries.  
Article quaranta-cinc  
Les sol·licituds per a l?obtenció d'aquestes subvencions s'hauran de presentar abans del 30 de juny, i s'hi adjuntarà la documentació següent:  
- Relació nominal dels promotors.  
- Memòria que especifique els motius de la constitució, els objectius que es persegueixen i la conveniència de dur a terme les actuacions esmentades per tal de formalitzar una cooperativa.  
- Pressupost de despeses de les actuacions a realitzar.  
Article quaranta-sis  
Per tal de percebre la subvenció es presentarà, a més dels documents justificatius de les actuacions realitzades, fotocòpia de la diligència d'inscripció de l'entitat en el registre de cooperatives.  
Quan es tracta de cooperatives de constitució recent, l?única justificació a presentar del pagament de les obligacions fiscals i davant la Seguretat Social, serà la llicència fiscal, llevat de quan es tracte de transformació d'una altra entitat, cas en el qual, presentarà les que hi fan referència.  
CAPÍTOL V   
Disposicions generals  
Article quaranta-set  
Les sol·licituds de les ajudes previstes en aquesta ordre s'hauran de formular segons el model que per a cada tipus d'ajuda es proporcionarà a les persones interessades a l?Institut de Cooperativisme Agrari Valencià, i s'hi adjuntarà la documentació complementària que s'hi indique. Es farà constar expressament el tipus d'ajuda sol·licitada.  
S'adjuntarà a cada sol·licitud d'ajuda, a més de la documentació específica, aquella que acredite que l?entitat sol·licitant és al corrent de les seues obligacions tributàries i amb la Seguretat Social, d'acord amb el que preveu la Llei de Pressupostos de la Generalitat Valenciana. A més, s'haurà d'estar al dia amb les obligacions administratives que es tinguen amb la Generalitat Valenciana.  
La documentació requerida i la sol·licitud es presentarà al Registre General de la Conselleria d?agricultura i Pesca, o bé es remetrà per qualsevol dels mitjans prevists en l'art. 66 de la Llei de Procediment Administratiu.  
Si la sol·licitud no inclou totes les dades exigides o hi falta documentació acreditativa, es requerirà la persona interessada perquè en un termini de 10 dies en subsane els defectes, amb l'advertència que, si no ho fa, s'arxivaran sense més tràmits, segons que estableix l'article 71 de la Llei de Procediment Administratiu.  
A més de la documentació exigida en cada tipus d'ajuda, el Director de l'Institut de Cooperativisme Agrari Valencià queda facultat per demanar en cada cas la documentació complementària que crega convenient o la inspecció in situ de l'objecte de la subvenció.  
Article quaranta-vuit  
Per a la constitució d'avals, l?òrgan competent de la cooperativa o entitat n'haurà de dipositar l'import als Serveis Territorials de la Conselleria d'Economia i Hisenda, a disposició de l'Hble. Sr. Conseller d?agricultura i Pesca.  
Aquest aval l'hauran d'autoritzar persones apoderades de l'entitat avaladora, els poders de les quals els hauran de verificar els Serveis Territorials de la província on radique l'entitat que l'haja deixat. L?aval haurà de portar les signatures legitimades.  
Article quaranta-nou  
Les activitats objecte de subvenció d'aquesta ordre han de ser justificades abans de l'1 de desembre de 1989, tret que el Director de l'Institut de Cooperativisme Agrari Valencià emeta un informe justificatiu.  
Article cinquanta  
La concessió de les subvencions regulades per aquesta ordre s'efectuarà amb càrrec als crèdits de transferència corrent i de capital del programa 821.20 Institut de Cooperativisme Agrari Valencià del pressupost de despeses de la Generalitat Valenciana, i la quantitat en dependrà, a més a més dels requisits assenyalats per a cada cas, del total de peticions presentades i del crèdit assignat en cada línia per a cadascun dels exercicis en què vigesca l?ordre.  
Article cinquanta-un  
Si una vegada s'ha obtés la subvenció sol·licitada es comprovés que les activitats la realització de les quals s'ha acreditat, o les despeses que hi ocasionen no corresponen amb llur finalitat, la cooperativa haurà de tornar l?import de la subvenció i no podrà sol·licitar subvencions de la Conselleria d'Agricultura i Pesca durant l?exercici en curs i el següent.  
Article cinquanta-dos  
Aquestes subvencions són compatibles amb qualsevol altra que puga tenir l'entitat sol·licitant de la mateixa naturalesa i finalitats, però s'haurà de remetre a l'Institut de Cooperativisme Agrari Valencià, una relació de les ajudes sol·licitades o concedides per altres organismes públics durant l'exercici.  
DISPOSICIO DEROGATORIA  
Quan aquesta ordre comence a vigir, quedaran derogades les ordres següents, excepte per a les subvencions concedides pendents de pagament:  
- Ordre de 8 de febrer de 1988, de la Conselleria d?agricultura i Pesca, per la qual es convoca la concessió de subvencions a Cooperatives Agràries i SAT, per la realització d'anàlisis d'inversió, estudis de mercat i sistemes de gestió.  
- Ordre de 8 de febrer de 1988, de la Conselleria d?agricultura i Pesca, per la qual es concedeixen ajudes per a la promoció, constitució i consolidació de cooperatives agràries i societats agràries de transformació, de producció o comercialització.  
- Ordre de 10 de març de 1988, de la Conselleria d?agricultura i Pesca, per la qual es concedeixen ajudes per al desenvolupament i la consolidació de les organitzacions representatives del moviment cooperatiu agrari valencià.  
- Ordre de 8 de febrer de 1988, de la Conselleria d?agricultura i Pesca, per la qual s'estableixen, per mitjà de l?Institut de Cooperativisme Agrari Valencià, subvencions per millorar la formació i capacitació professional del personal dependent de les cooperatives i SAT de la Comunitat Valenciana.  
- Ordre de 10 de març de 1988, de la Conselleria d?agricultura i Pesca, sobre ajudes a l'accés de les cooperatives i SAT a les vies de comercialització, mitjançant processos de participació de dirigents i socis en programes acordats amb aquesta Conselleria.  
- Ordre de 8 de febrer de 1988, de la Conselleria d?agricultura i Pesca, per la qual es concedeixen ajudes per millorar la comercialització de les cooperatives hortofrutícoles de la Comunitat Valenciana.  
- Ordre de 4 de maig de 1988, de la Conselleria d?agricultura i Pesca, per la qual s'estableixen, a través de l?Institut de Cooperativisme Agrari Valencià, subvencions per a la formació, informació, difusió i promoció del cooperativisme agrari.  
DISPOSICIO FINAL  
Aquesta ordre començarà a vigir l?endemà de la publicació al Diari Oficial de la Generalitat Valenciana i tindrà efectes des de l'1 de gener de 1989.  
València, 25 de gener de 1989.  
ANNEX  
Dades a aportar per les Cooperatives signants d'un conveni amb la Conselleria d'Agricultura i Pesca de la Generalitat Valenciana.  
1. Dades d'identificació de la Cooperativa de segon grau o Conveni.  
Entitat   
Domicili social·localitat   
Nom del/de la President/a DNI   
Nom del/de la Gerent o persona assimilada DNI   
Telèfon NIF núm. Seg. Social núm. Reg. Coop   
Nombre d'entitats associades Entitat bancària on domiciliar la subvenció  
Sucursal Domicili Núm. Compte   
Les persones sotasignades declaren que són certes les dades que figuren en aquest annex.  
 El·la President/a El·la Gerent o equivalent  
 Segell de l'Entitat  
2. Aportacions necessàries per adquirir la condició de soci de L'entitat.  
 Forma de desemborsament  
Aportacions obligatòries PTA   
Aportacions voluntàries PTA   
Quotes i d'altres aport PTA   
OBSERVACIONS:   
   
3. Volum de vendes de l'entitat (sense computar l'IVA).  
Producte PTA   
 (producte en quantitat)  
 PTA   
 PTA   
 PTA   
OBSERVACIONS:   
   
4. Productes aportats per les cooperatives associades. (1)  
 Entitat Prod. exp. en quantitat PTA  
(1) Continueu al dors si hi ha més entitats.  
5. Full a emplenar per l'entitat associada. (2)  
Entitat   
Domicili social localitat   
Nom del/de la President/a DNI   
Nom del/de la Gerent o equivalent DNI   
Telèfon NIF Núm. Seg. Social Núm. Registre Coop.   
Núm. de socis Núm. d'hectàrees   
Les persones sotasignades declaren que són certes les dades que figuren en aquest annex.  
 El·la President/a(3) El·la Gerent (3)  
 Segell de L'entitat   
(2) A emplenar per cada cooperativa associada al Conveni.  
(3) De les cooperatives associades.  
6. Volum de vendes de l'entitat (sense computar l'IVA).  
Producte PTA   
 (producte en quantitat)  
 PTA   
 PTA   
 PTA   
OBSERVACIONS:   
   
Regeix el principi d'exclusivitat quant a l'aportació de productes?  
OBSERVACIONS:


Còpia Permalink ELI